Sociedad Deportiva Oyonesa

Sociedad Deportiva Oyonesa (euskaraz: Oiondar Kirol Elkartea) Oiongo futbol taldea da. Errioxako taldeen Hirugarren Mailako XVI. Multzoan dabil Club Atletico Vianes talde nafarrarekin batera Euskal Herriko talde bakarrak izanik (bai Oion bai Viana Logroñotik 10 kilometro baino gutxiagotara daude eta).

 Historia 
Taldea 1928an sortu zen eta erregional mailan aritu zen XX mende guztian zehar. 2004an Nafarroa eta Errioxako taldeak bereiztu egin ziren eta bakoitzak Hirugarren maila propio bat sortu zuen. Oyonesa Errioxako hirugarren mailan gelditu zen eta ordutik aurrera bertan ibili da. 2008an bigarren taldea sortu zuen, Oyonesa B eta hau Errioxako Erregional Preferentean ari da jokatzen.

2009-10 denboraldian Hirugarren mailako XVI multzoko txapelduna izan zen eta Bigarren B mailarako igoera fasea jokatu zuen baina Real Sociedad B taldeak kanporatu zuen. Urte horretan bertan Trofeo Invicto Don Balón saria eman zioten, 25 partidutan zehar galdu gabe egon zelako, urte horretan Espainiako talde guztien artean gehien iraun zuena izan baitzen. Hurrengo denboraldian lehenengo aldiz jokatu zuen Errege Kopa, baina lehen itzulian Tudelanok kanporatu zuen txapelketatik.

 Futbol Zelaia 
Sociedad Deportiva Oyonesak 2010 urtean inauguratu zen Oion Arena Futbol Zelaian jokatzen du, 1.000 ikusleentzako tokia duena. Aurrez El Espinar zelaian aritu zen.

 Datuak 
2024-25 denboraldia barne.
 Denboraldiak Lehenengo Mailan: 0
 Denboraldiak Bigarren Mailan: 0
 Denboraldiak Bigarren B Mailan: 0
 Denboraldiak Lehen Federazioan: 0
 Denboraldiak Bigarren Federazioan: 0
 Denboraldiak Hirugarren Mailan: 17
 Denboraldiak Hirugarren Federazioan: 4
 Emaitzarik onena: 1.a (Hirugarren Maila, IV. Multzo 09-10 denboraldia)

 Azken denboraldiak 
 Denboraldia # MailaEmaitza2004-0543. maila12.a2005-0643. maila6.a2006-0743. maila5.a2007-0843. maila9.a2008-0943. maila7.a2009-1043. maila1.a2010-1143. maila8.a2011-1243. maila8.a2012-1343. maila5.a2013-1443. maila8.a2014-1543. maila10.a2015-1643. maila10.a2016-1743. maila10.a2017-1843. maila17.a2018-1943. maila11.a2019-2043. maila 8.a2020-2143. maila 6.a2021-225Hirugarren Federazioa 7.a2022-235Hirugarren Federazioa 5.a2023-245Hirugarren Federazioa 6.a2024-255Hirugarren Federazioa 

 Palmaresa 
 Hirugarren Maila (1): 2010
 Trofeo Invicto Don Balón (1): 2010

 Kanpo estekak 
 Webgune ofiziala

Kategoria:Arabako futbol taldeak
Kategoria:Arabako elkarteak
Kategoria:Oiongo kirola